Grajaus Alpės

Grajaus Alpės (, , ) – Vakarų Alpių kalnagūbris, besidriekiantis Prancūzijoje ir Italijoje, tarp Frežiuso ir Mažojo Sen Bernaro perėjų. Pietvakariuose ribojasi su Kotijaus Alpėmis. Šiaurės vakaruose nuo Grajaus Alpių atsišakoja Savojos Alpės. Ilgis (iš pietvakarių į šiaurės rytus) apie 150 kilometrų. Didžiausias aukštis 4061 m (Gran Paradizo kalnas, Italija).

Šiaurėje kalnagūbrį juosia Dora Baltėjos, pietuose – Dora Riparijos slėniai. Prasideda Izeras, Arkas, Orkas.

Grajaus Alpės susidariusios iš kristalinių, nuosėdinių ir vulkaninių uolienų. Yra ledynų.

Grajaus Alpių rytuose įsteigtas Gran Paradizo nacionalinis parkas, vakaruose – Vanuazo nacionalinis parkas. Turizmo ir sporto centrai: Čeresole Realė, Konjė (Italija), Tinjesas, Val d'Izeras, Kurševelis, Meribelis, Val Toransas, La Planjis (Prancūzija).

Kalnai pavadinti pagal Cezario minimą Savojoje gyvenusią galų gentį grajočelus, grajokelus (Graioceli).Il territorio piemontese nel periodo preromano, on-line text on www.leganordavigliana.com  Kita hipotezė – pagal keltišką žodį graig „uola“.

 Šaltiniai 

Kategorija:Alpės
Kategorija:Italijos kalnai
Kategorija:Prancūzijos kalnai